Ginaw Bilog

Si Ginaw Bilog ay isang makatang Pilipino na ginawaran ng Gawad sa Manlilikha ng Bayan ng pamahalaan ng Pilipinas.

Si Bilog ay pinanganak noong Enero 3, 1953. Isa siyang Hanunuo Mangyan na katutubo ng Mansalay, Oriental Mindoro. Nakilala siya sa kanyang pagsisikap na panatilihin ang tradisyonal na tulang Mangyang tinatawag na ambahan.

Ipinagkaloob ni Dating Pangulong Fidel V. Ramos ang Gawad sa Manlilikha ng Bayan (GAMABA) kay Ginaw Bilog noong Disyembre 17, 1993, bilang pagkilala sa pagsisikap ng kanyang pangkat sa pangangalaga sa tulang ambahan na nakatala sa kawayan.

Namatay siya noong Hunyo 3, 2003, sa edad na 50 dahil sa isang sakit na matagal nang nanalaytay sa kaniya.

 Mga sanggunian 

Kategorya:Namatay noong 2003
Kategorya:Ipinanganak noong 1953
Kategorya:Mga makatang Pilipino